Diari Oficial de la Generalitat Valenciana


Sumari del DOGV 7404, del 17-11-2014 (2014/10412)

RESOLUCIÓ de 14 de novembre de 2014, de la Direcció General de Recursos Humans, per la qual s'inicia el procediment de sol·licitud d'incorporació al sistema de carrera professional horitzontal.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7404

Data del DOGV
:   17-11-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/10660


Data del document
:   14-11-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * funcionari
    * concurs administratiu

RESOLUCIÓ de 14 de novembre de 2014, de la Direcció General de Recursos Humans, per la qual s'inicia el procediment de sol·licitud d'incorporació al sistema de carrera professional horitzontal. [2014/10512]  
I. El Decret 186/2014, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de carrera de l'Administració de la Generalitat (d'ara en avant Decret 186/2014), en la disposició transitòria tercera, establix que «La direcció general competent en matèria de funció pública dictarà una resolució d'inici del procediment de sol·licitud de la incorporació al sistema del personal que a l'entrada en vigor del present decret tinga la condició de funcionari de carrera de l'Administració de la Generalitat. Esta resolució serà publicada en el Diari Oficial de la Comunitat Valenciana.»  
  
II. La Comissió d'Interpretació, Vigilància i Estudi del II Conveni Col·lectiu (CIVE), mitjançant un Acord de data 12 de novembre de 2014, s'adherix al que establix el Decret 186/2014, així com a les corresponents normes que el despleguen, i inclou així el personal laboral fix de l'Administració de la Generalitat, en l'àmbit d'aplicació del sistema de carrera professional horitzontal.  
  
III. De conformitat amb el que disposa la referida disposició transitòria tercera, se sol·licitarà l'accés al sistema de carrera professional horitzontal en els termes que preveuen els apartats següents, en el termini d'un mes, comptat a partir de l'endemà de la publicació de la present resolució.  
Durant este mateix termini, el personal podrà presentar per registre d'entrada, la seua renúncia a l'adhesió al sistema de carrera professional horitzontal, per mitjà del model que s'acompanya com a annex I.  
  
IV. La Direcció General de Recursos Humans, en el termini de sis mesos, dictarà i notificarà una resolució en què, si és procedent, es reconeixerà el grau de desenrotllatment professional (GDP) en el qual queda enquadrat el temps restant per a poder, si és el cas, ascendir al següent GDP, així com, quan això procedisca, el dret a la percepció del complement retributiu compensatori previst en l'article 18 del Decret 186/2014.  
El termini de sis mesos començarà a comptar des de l'endemà de la finalització del termini de presentació de sol·licituds. Els efectes de la falta de resolució expressa seran estimatoris.  
  
V. Atés el nombre de personal afectat i per tal de facilitar i agilitar la presentació i resolució d'accés al sistema de carrera professional horitzontal, s'establix un procediment electrònic regulat mitjançant una Orde 19/2014, de 12 de novembre, de la Conselleria d'Hisenda i Administració Pública, per la qual regula el procediment electrònic per a l'accés al sistema de carrera professional horitzontal.  
  
Este procediment tindrà caràcter obligatori per a tot el personal que dispose de compte de correu ?gva.es?.  
VI. Per al procediment previst en l'apartat anterior s'habilita l'aplicació informàtica denominada gvcarrera, que estarà accessible en la seu electrònica de la Generalitat (?https://sede.gva.es?). L'accés a l'aplicació es realitzarà per mitjà de la introducció del nom d'usuari de correu ?gva.es- i la contrasenya corresponent.  
  
VII. L'aplicació estarà accessible durant un mes, a comptar des de les 09.00 hores de l'endemà de la publicació de la present resolució.  
  
La documentació acreditativa de les al·legacions que puguen haver sigut efectuades, haurà de ser adjuntada a través de la mateixa aplicació informàtica sempre que estiga disponible. En el cas que haja finalitzat el mes durant el qual estarà accessible, s'aportarà per registre d'entrada.  
  
  
VIII. El personal que no dispose de compte de correu ?gva.es- ha de presentar la sol·licitud per registre d'entrada en el mateix termini que s'indica en l'apartat III, per mitjà del model que s'adjunta com a annex II.  
  
IX. Tota la normativa, models i informació referides a la carrera professional horitzontal, estarà disponible per al personal de l'Administració de la Generalitat, en la seu electrònica de la Generalitat i en la pàgina web de la Conselleria d'Hisenda i Administració Pública, a través de l'Àrea de Recursos Humans.  
  
València, 14 de novembre de 2014.- La directora general de Recursos Humans: Ana Brugger Navarro.